ფლეგრეიშ ველეფი

ფლეგრეიშ ველეფი (იტალ. Campi Flegrei; ნეაპ. Campe Flegree; ლათ. Phlegraei campi; ჯვ.-ბერძენ. Φλεგრία Πεδία; მარგალურო — „ბარბანჩია ველეფი“) — კაბეტ ვულკანურ კალდერა ნეაპოლიშ ბჟადალშე, იტალიას. ნეაპოლურ ჸვინთელ ტუფიშ ეშაგორგოთიქ (დოხოლაფირო 12 ვითოშ წანაშ კინოხ) ხვალე 50 კუბურ კილომეტრ მასალა გეშაბურინუ. თინა, მუჭოთ ვულკანი, ძალამ კაბეტ რე კალდერაშ ოფორმირებელო. ფლეგრეიშ ველეფი კამპანიაშ ვულკანურ ორტყაფუშ ნორთ რე, ნამუთ თაშნეშე იკათუანს ვეზუვიშ გვალას, ნეაპოლიშ ბჟაეიოლშე დოხოლაფირო 9 კილომეტრიშ მეძენას. ფლეგრეიშ ველეფს აკონტროლენს ვეზუვიშ ობსერვატორია. ნოღა ნეაპოლიშ ნორთ ბონას თე ვულკანურ არანს რე აკოგაფილი. ფლეგრეიშ ველეფიშ ჩინებულ უკაბეტაშ ეშაგორგოთეფიშ ვულკანური ექსპლოზიურობაშ ინდექსი (VEI) 7-ით იფასებუ. პოპულარულ მედიას თის შხირას სუპერვულკანს უძახჷნა, თიშ უმუკუჯინალო, ნამჷ-და თე ტერმინიშ მენცარულ გოთანჯუა რე ვულკანი, ნამუშ ეშაგორგოთიშ ინდექსი 8-ს (უმაღალაშ დონე) ოჭირინუანსჷნ. კომენტარეფი რესურსეფ ინტერნეტის ვეზუვიშ ობსერვატორია - ფლეგრეიშ ველეფი (იტალიური) სქოლიო